Migel Gallastegi

Migel Gallastegi Ariznabarreta (Eibar, Gipuzkoa, 1918ko otsailaren 25a - Donostia, 2019ko urtarrilaren 4a) esku huskako pilotari profesionala izan zen. Atzelari jokatzen zuen. 1936ko ekainaren 29an, hamazazpi urte zituela, Eibarko Astelena pilotalekuan debutatu zuen. Buruz buruko txapelduna izan zen 1948, 1950 eta 1951. urteetan.

 Bizitza 

Eibarko Asola-Igartza ( Asoliartza) baserrian jaio zen, Amaña auzoan. Bere garaiko umerik gehienak bezala, txiki-txikitatik hasi zen pilotan jokatzen, baina berehala ikusi zen profesional izateko gaitasun apartak zituela. 14-15 urte zituela, Isasi kaleko Kiputxanekua pilotalekuan hasi zen jokatzen eta entrenatzen; berehala, Astelenan ere hasi zen entrenatzen. Hemezortzi urte zituela debutatu zuen 1936. urtean, baina gerrak harrapatu zuen. Gerra amaituta eta sasoi betean, 1940ko eta 1950eko hamarkadetan nagusi izan zen Euskal Herri osoan. Buruz buruko hiru txapelketa nagusi irabazi zituen (1948, 1950 eta 1951) eta dozenaka partida jokatu (eta irabazi) zituen bikoteen eta hirukoteen aurka.«Migel Gallastegi Ariznabarreta», Ahotsak.com.

 Buruz buruko finalak 
 Urtea Txapelduna Txapeldunordea Emaitza Pilotalekua1948    GallastegiAtano III.a22-06Bergarako pilotalekua1950GallastegiAkarregi22-15 Astelena1951GallastegiAkarregi 22-14 Bergarako pilotalekua1953Barberito I.aGallastegi (1) - -

(1) Jokatzeari uko egin zion.

 Erreferentziak 

 Kanpo estekak 
 «Migel Gallastegi Ariznabarreta», Egoibarra.eus.
 «Migel Gallastegi Ariznabarreta», Ahotsak.eus.

Kategoria:Eibartarrak
Kategoria:Gipuzkoako pilotariak
Kategoria:Esku huskako pilotariak
Kategoria:Esku Huskako Buruz Buruko Pilota Txapelketa Nagusiko txapeldunak
Kategoria:Euskal Herriko ehun urtedunak
Kategoria:Eusko Gudarosteko gudariak
Kategoria:Donostian hildakoak